Osmund Faremo

Osmund Faremo (1921–1999) var en norsk politiker (Ap) fra Bygland. Han ble innvalgt på Stortinget fra Aust-Agder i 1965 og satt på Tinget i fem perioder fram til 1985.
Han var vararepresentant i periodene 1958–1961 og  1961–1965.

Faremo, som var jernbanemann av yrke, var ordfører i Bygland i periodene 1958–1959 og 1963–1966, og varaordfører i 1962–1963. 

Under krigen var Faremo med under kamphandlingene våren 1940, og sluttet seg senere til Milorg. I februar 1943 ble han arrestert av Gestapo og etter hvert sendt til konsentrasjonsleirer i Tyskland og Østerrike, som såkalt Nacht und Nebel-fange. Faremo unnslapp sin påtenkte skjebne med De hvite bussene, og ga i 1987 ut boken Takk for livet, Emil, om sin tid i fangenskap.

På Stortinget var han formann i Løvebakken Mållag fra 1978 til 1985. Han var formann i Norsk-Jugoslavisk Samband og Venner av Israel i Norsk Arbeiderbevegelse (VINA).

Han var far til Grete Faremo, og nevø av stortingsmann og ordfører Aani Rysstad.

 11. oktober 1977–30. september 1981  Sekretær i Lagtinget

 1981–1985 medlem i Forsvarskomitéen
 1977–1981 medlem i Kommunal- og miljøvernkomitéen
 1977–1981 medlem i Valgkomitéen
 1973–1977 nestformann i Administrasjonskomitéen
 1973–1977 medlem i Valgkomitéen
 1969–1973 sekretær i Kommunal- og miljøvernkomitéen
 1969–1973 sekretær i Kommunalkomitéen
 1969–1973 medlem i Valgkomitéen
 1965–1969 varamedlem i Valgkomitéen
 1965–1969 medlem i Kommunalkomitéen

 Utmerkelser 
Faremo mottok i 1993 Kongens fortjenstmedalje i gull. Han var innehaver av Det jugoslaviske flaggs orden med stjerne og ble i 1970 tildelt DDRs æresmedalje for kamp mot fascismen. I 1998 fikk Faremo Forsvarsforeningens medalje. Han ble i 1979 hedret med Bygland Mållags målpris og fikk i 1981 KS-medaljen. Faremo ble i 1987 kåret til «Årets setesdøl».

 Referanser 

 Eksterne lenker 



Kategori:Stortingsrepresentanter for Aust-Agder
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Ap-ordførere i Aust-Agder
Kategori:Ordførere i Bygland
Kategori:Personer fra Valle kommune
Kategori:Kongens fortjenstmedalje i gull
Kategori:Medlemmer av Milorg
Kategori:Norske konsentrasjonsleirfanger under andre verdenskrig
Kategori:Fanger i Dachau